KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2025. április 30-i ülésére)

TÁRGY:	BESZÁMOLÓ A MAGYARORSZÁGI BAPTISTA EGYHÁZ FILADELFIA INTEGRÁLT SZOCIÁLIS INTÉZMÉNY ÉTKEZTETÉS, HÁZI SEGÍTSÉGNYÚJTÁS, NAPPALI ELLÁTÁS (IDŐSEK KLUBJA), TÁMOGATÓ SZOLGÁLTATÁS, FOGYATÉKOS SZEMÉLYEK NAPPALI ELLÁTÁSA KERETÉBEN VÉGZETT TEVÉKENYSÉGÉRŐL 

Kiskőrös Város Önkormányzata és a Magyarországi Baptista Egyház között ellátási szerződés jött létre a 62/2009. számú Képv. testületi határozat alapján a fogyatékos személyek nappali ellátása, az 59/2022. számú Képv.testületi határozat alapján az étkeztetés, házi segítségnyújtás, nappali ellátás (idősek klubja), támogató szolgáltatás szociális alapszolgáltatások biztosítására.

Az ellátási szerződések szerint a Magyarországi Baptista Egyház az elvégzett tevékenységéről minden évben köteles írásos beszámolót készíteni és azt az Önkormányzatnak megküldeni. 
Az ellátási szerződésekben foglaltaknak megfelelően a Magyarországi Baptista Egyház képviselője, a Magyarországi Baptista Egyház Filadelfia Integrált Szociális Intézmény (6200 Kiskőrös, Seres Sámuel u.12.) vezetője elkészítette – a határozat-tervezet mellékletét képező – 2024. évre vonatkozó   beszámolóját.

A Filadelfia Integrált Szociális Intézmény Kiskőrösön két telephelyen a Seres Sámuel utca 12. szám és a Kossuth Lajos utca 30. szám alatt biztosítja a feladatait. A beszámolóban az intézmény vezetője bemutatja a szociális alapszolgáltatások 2024. évi szakmai tevékenységét. Részletes tájékoztatást ad az ellátások szakmai tartalmáról, az ellátottak összetételéről, az ellátottak számának alakulásáról.

A fentiek alapján javaslom, hogy a Képviselő-testület a Magyarországi Baptista Egyház Filadelfia Integrált Szociális Intézmény 2024. évi szakmai tevékenyégéről szóló beszámolót a határozat-tervezet mellékletében foglaltak szerint fogadja el.

Kiskőrös, 2025. április 22.
                                                                    
                                                                                       				 Domonyi László sk.
                                                                                            			     polgármester 


HATÁROZAT-TERVEZET

A Képviselő-testület a Magyarországi Baptista Egyház Filadelfia Integrált Szociális Intézmény (6200 Kiskőrös, Seres Sámuel u. 12.) által Kiskőrösön nyújtott szociális alapszolgáltatásokról - étkeztetés, házi segítségnyújtás, nappali ellátás (idősek klubja), támogató szolgáltatás, fogyatékos személyek nappali ellátása - szóló 2024. évi szakmai beszámolóját a határozat mellékletében foglaltak szerint elfogadja.

Felelős: 	polgármester
Határidő: 	azonnal

